गाय का दूध हमारे लिए नहीं होता, उसके बच्चे के लिए होता है, जैसे मानव स्त्री का दूध उसके अपने बच्चे के लिए होता है। किसी भी महिला प्राणी का दूध दूसरी महिला प्राणी के बच्चों के लिए नहीं होता। यह मनुष्य है जो हजारों वर्षों से गाय का दूध उसके बच्चों से छीन कर पीता रहा है और अपने परिवार को पिलाता रहा है। जिस पहले आदमी ने गाय का दूध दुहना चाहा होगा, उसकी मुसीबतों का अनुमान किया जा सकता है। गाय ने खूब राजी-खुशी से अपने को दुहवाना पसंद नहीं किया होगा। आज भी ग्वाला दुहते समय गाय के पिछले दोनों पैर बाँध देता है, ताकि वह बाधा न डाल सके। किसी भी गाय को इसके लिए बाध्य नहीं किया जा सकता कि वह प्रसन्नतापूर्वक दूध दे। गायों का जन्म आदमी को दूध पिलाने के लिए नहीं हुआ है। वे वैसे ही स्वतंत्र जीव हैंजैसे हम।